In nomine Domini, amen. Anno incarnationis ejusdem millesimo trecentesimo primo, indictione XIIIIa, die martis post octabas Petri et Pauli apostolorum, per presens publicum instrumentum cunctis appareat evidenter quod, in presentia mea Petri de Montebeligardi, sacrosancte Romane Ecclesie ac sacri imperii et alme urbis prefate auctoritate publici notarii, et testium infra scriptorum, propter hoc personaliter constitutis illustri viro domino [Johanne] de Cabilone, domino de Arlato, ex una parte, et Guillermo de Sancta Cruce, domino Longepetre, domicello, ex altera, dictus Guillermus non vi, non metu, non dolo inductus, nec ab aliquo, ut asserit, circumventus, sed sciens, prudens et spontaneus et ex certa scientia, confessus est et in veritate recognovit se, pro se et Guillermeta, uxore sua, filia quondam domini Valcherii, domini quondam de Monterivello, tenere in feodum ligium ab ipso domino Johanne omnia bona, res, redditus et jura, quicquid habet et possidet in cruce dicte Guillermete, uxoris sue, in castellania de Monterivello, quecumque sint et quocumque nomine censeantur. Et super hoc voluit dictus Guillermus fieri presens publicum instrumentum sub sigillo suo et sigillo dicte Guillermete, uxoris sue, rogans et requirens dictus Guillermus venerabilem virum officialem Cabilonensem ut sigillum curie sue Cabilonensis presenti instrumento apponat, una cum sigillo ipsius Guillermi et Guillermete, uxoris sue, in robur et testimonium premissorum. Ego vero predicta Guillermeta recognitionem et confessionem factas per dictum Guillermum de Sancta Cruce, dilectum virum meum, et omnia supra scripta ratiffico et accepto, et sponte confiteor castrum nostrum de Monterivello fore et [esse de] feodo ligio dilecti domini mei Johannis de Cabilone, domini de Allato, jurabile et reddibile omni die, omni hora, pro libito sue voluntatis, si dictus dominus Johannes indigeret de dicto castro. In quorum omnium testimonium, sigillum meum una cum sigillo Guillermi de Sancta Cruce, mariti mei dilecti, et sigillo curie officialis Cabilonensis cum signo notarii infra scripti presenti instrumento duximus apponendum... Actum apud Montemrivelli anno, die et indictione quibus supra, presentibus domino Michaele de Chevrello, legum professore, magistro Stephano Pontissalie, jurisperito, domino Humberto de Cuvier, milite, domino Johanne de Novo Castro, presbitero, Jacobo Poli, Hugone dicto Blondi, de Bleterems, Hugone de La Roche, Johanne dicto Willequet, clericis, Rolino de Novo Castro, Guillermo dicto de Tollonjon, Guillermo de Raiceyo, Stephano dicto Sinart, de Ledone, Johanne de Montebosone, Johanne de Tureyo, Bertrando Humberti, [Stephano] de Sancto Germano de Bosco, domicellis, et pluribus aliis et infinitis testibus ad hoc vocatis et rogatis. Et ego Petrus, etc.